Pered on suhteliselt tugevad, mesilasi on palju. Korjet pole olnud ja mesilasi sünnib järjest juurde. Kaanetatud hauet oli kõigil sees, lahtist hauet ei märganud. Üks pere oli huvitav, juba juulis avastasin, et viis korpust kõik mett täis. Võtsin kaks ära, teised oli pooleldi mett täis. Tõstsin uue põhja peale ja mõtlesin, et vaatan, mis saab. Täna hakkasin neid vaatama, kõik nagu tinapommid rasked, hauet mitte kübetki ja mesilasi õige vähe. Ime, et naabrid ei olnud seda  tühjaks röövinud. Sain sealt oma 50 kg mett, enne ka sain kahe korpuse jagu. Andis rekordsaagi, aga ise oli otsas. Ime et ta niikaua vastu üldse pidas. Ema polnud seal ammu enam. Kuidas nad nii kaua elasid, ei teagi, võibolla oli mõni sülem sisse läinud.